Bretagne/Korpus-divyezhek-brezhoneg-galleg huggingface dataset:
S’ils ne les voient plus, c’est que la brume est devenue trop épaisse. 
Ma ne welont ket anezho ken, ez eo erru re dev ar vrumenn.
La sirène est alors mise en marche. 
Da neuze e lakaer ar c’horn-boud da vont en-dro.
Un feu électrique automatique.
Ur gouloù tredan emgefre.
En 1971, le phare de Kéréon est électrifié. 
E 1971 ez eo bet lakaet tour-tan Kereon da vont en-dro gant tredan.
Une éolienne et des groupes électrogènes alimentent le nouveau feu électrique, le dispositif sonore et les espaces de vie du phare. 
Gant ur rod-avel ha ganerioù tredan eo bouetaet ar gouloù tredan nevez, ar c’horn-boud ha salioù buhez an tour-tan.
Le remplacement de l’ancienne lampe à pétrole par une ampoule électrique autorise la mise en place d’un nouveau dispositif : l’allumage du feu devient automatique. 
En ur lakaat ur glogorenn dredan e-lec’h al lamp kozh dre direoul ez eus bet gallet staliañ ur wikefre nevez ivez : pelloc’h e vez elumet ar gouloù ent emgefre.
La luminosité ambiante est captée par des cellules photosensibles et dès que la lumière extérieure décroît, le feu s’allume sans qu’il faille intervenir. 
Tapet e vez sklêrijenn an diavaez gant kelligoù kizidik ouzh ar sklaerded, ha kerkent ha ma tigresk honnezh e vez elumet ar gouloù hep ma vije ezhomm d’ober netra.
Ces cellules peuvent également détecter toute défaillance du feu. 
Gallout a ra ivez ar c’helligoù-se gwelet hag-eñ ez eus un dra a-dreuz gant ar gouloù.
Le remplacement de l’ampoule défectueuse s’effectue alors instantanément, grâce à un appareil autonome. 
Neuze e vez lakaet diouzhtu ur glogorenn nevez e-lec’h an hini dorr gant ur benveg hag a ya en-dro e-unan.
Ce nouveau système permet aux gardiens de quitter la lanterne lors de leur quart de veille, qu’ils accomplissent désormais généralement dans la cuisine.
Gant ar sistem nevez-se e c’hall ar warded kuitaat al letern pa vezont e karter evit eveshaat, ha peurliesañ e chomont er gegin da neuze.
Au service des phares et balises, l’évolution globale des techniques entraîne l’évolution de la formation des gardiens et de leurs statuts. 
E servij an Tourioù-tan ha Balizennoù, gant emdroadur hollek an teknikoù, ez eo emdroet ivez stummadur ar warded hag ar statudoù anezho.
Suivant les époques, être « gardien de phare », c’est être gardien, électromécanicien, ou contrôleur. 
Hervez ar mareoù e oa bezañ « gward tour-tan » kement ha bezañ gward, elektromekaniker, peotramant kontroller.
Au XIXe siècle, les premiers gardiens doivent avoir une bonne constitution physique et être habitués à la mer. 
En XIXvet kantved e tlee ar warded kentañ bezañ tud vagol, boas ouzh ar mor.
Ils sont formés au phare. 
Stummet e vezent en tourioù-tan.
À partir de 1930, ils doivent effectuer des remplacements avant de pouvoir passer le concours de gardien de phare. 
Adalek 1930 e rankent erlec’hiañ gwarded all a-raok gallout tremen ar genstrivadeg da vont da ward tour-tan.
Après 1950, un nouveau métier apparaît : celui d’électromécanicien de phare, formé à l’entretien et au fonctionnement de systèmes électriques complexes. 
Goude 1950 e oa deuet ur vicher nevez war wel : hini an elektromekanikerien en tourioù-tan, stummet evit kempenn sistemoù tredan luziet ha lakaat anezho da vont en-dro.
Ce métier remplace progressivement le métier de gardien, lié au feu à pétrole.
Gant ar vicher-se e oa bet kemeret tamm-ha-tamm plas ar vicher ward, liammet ouzh ar gouleier dre direoul.
Avec le lancement du programme d’automatisation des phares dans les années 1990, le métier évolue à nouveau. 
Pa oa bet roet lañs d’ar programm evit emgefreekaat an tourioù-tan er bloazioù 1990 e oa emdroet ar vicher adarre.
Il s’agit d’assurer le contrôle à distance d’un réseau de feux en mer et à terre. 
Anv a oa da gontrollañ a-bell ur rouedad gouleier war vor hag en douar.
Les électromécaniciens deviennent contrôleurs.
Deuet e oa an elektromekanikerien da vezañ kontrollerien.
La condition de gardien à Kéréon.
Stuzioù ar warded e Kereon.
Un gardien commence généralement sa carrière dans un phare en mer et la poursuit dans un phare à terre où les conditions de travail sont moins éprouvantes. 
Peurliesañ e krog ar warded gant o micher en un tour-tan war vor ha kenderc’hel anezhi en un tour-tan en douar ma vez aesoc’h al labour.
En effet, isolés en pleine mer, les gardiens doivent être solides, tant physiquement que moralement.
Evit gwir, digenvez ma’z int en donvor, e rank ar warded bezañ solut, ken a-fet korf ken a-fet spered.
A Kéréon, le confinement, l’éloignement de la famille, les limites de l’approvisionnement en nourriture fraîche, l’humidité et le manque d’accès aux soins créent un contexte de travail et de vie difficile. 
E Kereon, gant an amaer, ar pell m’emañ ar familhoù, an diaes m’eo kaout boued fresk, ar glebor hag an diouer a brederioù, ez eo diaes al labour hag ar vuhez.
Les problèmes de santé s’y accentuent. 
Gwashoc’h a-se e vez an diaesterioù yec’hed eno.
Longtemps, le certificat de bonne vie et mœurs et le certificat médical associés au dossier des gardiens sont censés garantir leur capacité à supporter l’isolement et la vie à deux au phare. 
E-pad pell, an testeni buhezegezh vat hag an testeni mezegel stag ouzh teuliad ar warded zo bet sañset da warantiñ e c’hallent gouzañv an digenvez hag ar vuhez gant unan all en tour-tan.
Toutefois, jusqu’au milieu du siècle, les problèmes de santé ne sont pas toujours pris en compte dans les affectations et la sanction disciplinaire la plus fréquente consiste pour l’Administration à envoyer dans les phares en mer les gardiens soupçonnés d’alcoolisme ou de faute au travail. 
Koulskoude, betek kreiz ar c’hantved, ne veze ket kemeret e kont c’hoazh an diaesterioù yec’hed pa lakaed ar warded en tour-mañ-tour, hag evit ar Velestradurezh, ur c’hastiz e veze peurliesañ kas d’an tourioù-tan war vor ar warded a greded e oant boesonierien pe o doa graet ur fazi en o labour.
Dans les années 1920 commence une période difficile pour le recrutement : après le départ de la première équipe de gardiens, l’Administration doit embaucher prioritairement d'anciens mutilés de guerre. 
Er bloazioù 1920 e krog ur mare diaes evit an tuta : goude m’eo aet ar skipailh gwarded kentañ kuit e rank ar Velestradurezh gopra mac’hagnidi vrezel da gentañ-penn.
Désistements et démissions se succèdent.  
Lerc’h-ouzh-lerc’h en em denn an dud, pe e roont o dilez.
L’État fait alors face à des vacances de postes chroniques. 
En em gavout a ra ar Stad gant postoù a-leizh da bourvezañ dizehan.
Dès les années 1930, la situation s'améliore. 
Adalek ar bloazioù 1930 ez a gwelloc’h an traoù.
Certains gardiens passent même plus de dix années de leur carrière au phare !
Gwarded zo a dremen ouzhpenn dek vloaz eus o respet zoken e-barzh an tour-tan !
Veiller et consigner les observations.
Eveshaat ha notennañ ar pezh a weler.
La Salle d’Honneur est l’espace le plus remarquable du phare de Kéréon. 
Lec’h esparañ tour-tan Kereon eo ar Sal a Enor.
Pièce d’apparat, elle est destinée à accueillir l’ingénieur et les rares visiteurs du phare. 
Ur pezh pompadus eo, graet evit degemer an ijinour hag an nebeud tud a zeue da weladenniñ an tour-tan.
L’élégance du lieu doit refléter la noblesse d’une mission dédiée à la sécurité des marins.
Dleet eo d’al lec’h mistr-se diskouez pegen nobl eo ar gefridi evit surentez ar vartoloded.
Une splendide rose des vents en marqueterie d’acajou et d'ébène orne le sol d’une pièce intégralement lambrissée de chêne de Hongrie. 
Lambrusket eo ar pezh penn-da-benn gant koad derv eus Hungaria, ha kinklet eo al leur anezhañ gant ur rod-avelioù hollgaer marellet gant akajou hag ebena.
L’entretien de ces boiseries fait partie des missions des gardiens, qui tiennent aussi dans cette pièce leurs vacations radio quotidiennes.
Kempenn ar c’hoadajoù-se zo e-barzh karg ar warded, hag er pezh-se e reont ivez bemdez o abadennoù radio.
Deux fois par jour, les vacations permettent de transmettre au centre de Brest la météorologie et de faire part d’éventuels besoins ou dysfonctionnements. 
Div wech an deiz, gant an abadennoù-se, e c’hallont kemenn liv an amzer da greizenn Brest, ha lavaret hag-eñ o deus ezhommoù pe hag-eñ ez a traoù zo a-dreuz.
C’est parfois l’occasion d’échanger entre phares, bien que la pratique soit interdite par l’Administration.
Un digarez da gaozeal etre tourioù-tan e vez a-wechoù, daoust m’eo difennet gant ar Velestradurezh.
Plusieurs registres sont tenus quotidiennement par les gardiens. 
Meur a varilh a vez dalc’het bemdez gant ar warded.
Avant d’être recopiés sur les registres officiels, installés dans la Salle d’Honneur à l’attention de l’ingénieur, les gardiens y reportent les informations concernant la visibilité des feux des alentours, l’état de la mer, ou le fonctionnement des différents appareils.
A-raok skrivañ an darvoudoù war ar marilhoù ofisiel, a lakaer er Sal a Enor evit an ijinour, e skriver anezho war gaieroù brouilhed. Notennañ a ra ar warded an titouroù a denn d’ar gouleier a weler tro-war-dro, da stad ar mor, pe da vont en-dro an ardivinkoù.
Supports d’échanges techniques (et artistiques !), ces documents illustrent à la fois les missions des gardiens et la vie commune au phare.
Skoroù eskemmoù teknikel (hag arzel !) eo an teulioù-se, ha diskouez a reont war un dro kefridioù ar warded hag o buhez asambles en tour-tan.
Kéréon dispose de deux chambres décorées de menuiseries de chêne. 
E Kereon ez eus div gambr kinklet gant koadajoù derv.
L’occupation de ces espaces de repos, d’intimité et de détente, est rythmée par les quarts de veille du feu.
Lec’hioù evit diskuizhañ, bezañ e-unan ha distegnañ ez int, hag ac’hub e vezont diouzh lusk ar c'harterioù da eveshaat ar gouloù.
Le phare de Kéréon est équipé de deux chambres, chacune munie de lits-clos superposés. 
Div gambr zo e tour-tan Kereon, ha gweleoù-kloz bern-ouzh-bern e pep hini anezho.
Celles-ci sont spacieuses, sous une grande hauteur de plafond ; la difficulté à chauffer le phare est fréquemment soulignée par les gardiens successifs, malgré l’installation du chauffage central puis de doubles-fenêtres à partir des années 1965. 
Bras ez int, hag uhel-kaer eo ar sel ; an diaes m’eo tommañ an tour-tan zo bet kontet alies gant ar warded lerc’h-ouzh-lerc’h, daoust ma oa bet lakaet an tommerezh-kreiz ha goude-se prenestroù doubl adalek ar bloazioù 1965.
Les gardiens se partagent la surveillance du feu en fonctionnant par quarts. 
Pep gward a evesha ar gouloù gant kemer ar c’harter.
La durée de ces temps de veille évolue avec le passage du pétrole à l’électricité : le changement à 3 heures du matin n’est plus nécessaire et les gardiens choisissent de veiller une nuit entière chacun à tour de rôle. 
Cheñchet e oa pad ar mareoù beilhañ-se pa oad tremenet eus an tireoul d’an tredan : n’eus ket ezhomm ken d’ober ur cheñchamant da 3 eur vintin ha gwell eo d’ar warded beilhañ a-hed an noz pep hini d’e dro.
Le temps de repos peut cependant être interrompu à tout moment, si le gardien de quart rencontre une difficulté. 
Padal e c’hall an amzer diskuizh bezañ torret forzh pegoulz, ma vez un diaester bennak gant ar gward a zo e karter.
Lectures, travaux manuels, pêche ou mots-croisés occupent une partie de ce temps de repos. 
Lenn, ober labourioù-dorn, pesketa pe ober gerioù-kroaz : evel-se e tremen ul lodenn eus an amzer diskuizh-se.
À Kéréon, les gardiens profitent d’une table de ping-pong, installée dans la chambre du bas. 
E Kereon e c’hall ar warded implijout un daol ping-pong, e kambr an traoñ.
Afin de protéger les parquets de celle-ci, c’est équipés de chaussons ou de patins qu’ils accomplissent leurs prouesses sportives !
Kuit da labezañ parked honnezh, e reont o c’hurioù sport gant chaosonioù pe patinoù en o zreid !
Habillée de boiseries en chêne et de carreaux d’opaline, la cuisine de Kéréon dispose également de dimensions inhabituelles dans un phare en mer. 
Gwisket eo kegin Kereon gant koadajoù derv ha karrezioù opalin. Bras-eston eo ivez evit un tour-tan war vor.
Lieu de partage des repas, la cuisine prend également le rôle de salle de veille au moment de l’électrification du phare : une alarme visuelle se déclenche en cas de défaillance du feu. 
Al lec’h ma kemerer ar predoù eo ar gegin, met deuet eo da vezañ ur sal eveshaat ivez pa oa bet lakaet tredan en tour-tan : dont a ra un alarm war wel pa vez un dra bennak a-dreuz gant ar gouloù.
Une chaudière installée entre 1965 et 1968 en fait aussi la pièce la plus chaude du phare, à condition que le vent soit orienté au sud, faute de quoi la cheminée refoule toute la fumée à l’intérieur de la pièce ! 
Ur gaoter, staliet etre 1965 ha 1968, a ra dezhi bezañ sal dommañ an tour-tan, gant ma vez avel-su, peotramant e vez adkaset tout ar moged war-dreñv e-barzh ar pezh gant ar siminal !
Dans les placards de la cuisine les gardiens rangent leurs caissons personnels, dans lesquels chacun stocke ses vivres pour la durée du séjour au phare. 
En armelioù-moger ar gegin e klenk ar warded o c’hasedoù personel. Enno e laka pep hini e vevañs evit an amzer ma chomo en tour-tan.
L’Administration fait également livrer des réserves de « vivres en mer », destinées aux périodes où le ravitaillement et la relève sont impossibles. 
Lakaat a ra ar Velestradurezh degas « bevañs mor » ivez, evit ar mareoù ma ne c’haller ket boueta pe sevel ar warded.
Lors de ces périodes de grosses tempêtes, le phare subit les assauts de la mer. 
Pa vez barroù-amzer bras e vez argadet an tour-tan gant ar mor.
Les fenêtres de la cuisine, située à 20 mètres de haut, peuvent se retrouver sous les plus grosses vagues. 
Gallout a ra prenestroù ar gegin, a zo 20 metr diouzh rez-an-douar, en em gavout dindan ar gwagennoù brasañ.
L’isolement des gardiens est alors à son comble.
En e varr e vez neuze digenvez ar warded.
Le vestibule est le passage obligé pour se rendre sur le plateau extérieur du phare, situé à 14 mètres de hauteur.  
Ret eo tremen dre ar raksal evit mont da leurenn diavaez an tour-tan, a zo 14 metr diouzh rez-an-douar.
Le transfert des hommes et du matériel entre le plateau et la vedette de ravitaillement est une manœuvre spectaculaire. 
Estlammus eo gwelet penaos e veze kaset tud ha dafar etre al leurenn hag ar vag voueta.
Longtemps le seul lien avec la terre, la vedette effectue les liaisons avec les îles où habitent les gardiens, Molène jusque dans les années 1930, puis Ouessant. 
E-pad pell e oa bet honnezh al liamm nemetañ ouzh an douar, ha mont-ha-dont a rae etre an tour-tan hag an enezennoù m’o doa graet ar warded o annez, Molenez betek ar bloazioù 1930, hag Eusa goude-se.
En 1916, la résidence des gardiens de Kéréon est fixée à Molène, qui offre un port sûr et à proximité du phare. 
E 1916 e oa bet lakaet annez gwarded Kereon e Molenez, abalamour d’he forzh diogel ha tost d’an tour-tan.
Quelques années plus tard, face aux difficultés de logement sur l’île, les gardiens demandent à être hébergés à Ouessant. 
Un nebeud bloavezhioù war-lerc’h, gant an diaes ma oa kavout lojeiz en enezenn, ar warded o doa goulennet bezañ herberc’hiet en Eusa.
Le ravitaillement depuis Molène est également problématique : la petite île importe une grande partie de sa nourriture depuis le continent et les vivres périssables sont souvent déjà avariés à leur arrivée à Kéréon. 
Diaes e oa ivez ar boueta adalek Molenez : enporzhiañ a rae an enezennig ul lodenn vras eus he bitailh eus an douar-bras hag alies e veze gwastet dija ar boued kollidik pa errue e Kereon.
Dès lors, le ravitaillement s’effectue depuis Ouessant.
Adalek neuze e voe graet ar boueta adalek Eusa.
Dans les années 1950, le problème est résolu par la construction de la « Cité des Phares » au village de Kernigou sur Ouessant.
Er bloazioù 1950 e oa bet diskoulmet ar gudenn gant sevel « Kêrig an Tourioù » e kêriadenn Kernigoù en Eusa.
Une fois par semaine, une vedette des Phares et Balises vient approvisionner le phare et assurer la relève des gardiens. 
Ur wech ar sizhun e teue ur vag eus an Tourioù-tan ha Balizennoù da bourvezañ boued d’an tour-tan ha da sevel ar warded.
La montée et la descente des hommes s’effectuent à califourchon sur un ballon.  
Diskenn ha pignat a rae an dud a-ramp war ur vell.
Malgré l’existence à Kéréon de deux treuils différents qui permettent d’être hissé au phare quel que soit le sens du courant, la manœuvre est risquée. 
Daoust ma’z eus daou draouilh e Kereon, hag a c’hall sevel tud betek an tour-tan petra bennak e vefe tu red an dour, ur maneur risklus e oa.
Par mauvais temps, elle peut être annulée.
Pa veze fall an amzer e chomed hep en ober a-wechoù.
Le phare après les gardiens, un établissement de sécurité maritime contrôlé.
An tour-tan war-lerc’h ar warded, ur savadur kontrollet evit ar surentez war vor.
Dans les années 1990, le télécontrôle des phares en mer est mis en œuvre. 
Er bloazioù 1990 e lakaed pellgontroll an tourioù-tan war vor da dalvezout.
Il s’appuie sur plusieurs arguments : la prise de risque des hommes durant les relèves et le coût d’exploitation du gardiennage. 
Meur a arguzenn a oa evit se : ar riskl evit an dud pe vezent savet, ha koust ar gwardañ.
Kéréon fait alors figure d’exception : il est le dernier phare en mer dans lequel trois hommes continuent de se relayer.
Un nemedenn e oa Kereon d’ar c’houlz-se : hennezh a oa an tour-tan war vor diwezhañ ma talc’he tri den d’en em eilañ.
En janvier 2004, Kéréon cesse d’être gardienné. 
E miz Genver 2004 e paoueze Kereon da vezañ gwardet.
Le départ des derniers habitants du phare prend une portée médiatique importante et cristallise de nombreuses inquiétudes : comment seront assurés la maintenance du feu et la sécurité des navires ? 
Er mediaoù e oa bet kalz a drouz diwar-benn disparti annezidi ziwezhañ an tour-tan, ha nec’het e oa bet un tamm mat a dud : penaos e vo kempennet ar gouloù ?
Comment sera assurée la sécurité des navires ? 
Penaos e vo gwarantet surentez al listri ?
Quel avenir pour les emplois liés à la surveillance du phare et aux relèves ?  
Petra e vo amzer da zont an implijoù liammet ouzh eveshaerezh an tour-tan hag ouzh ar sevel gwarded ?
Quel impact sur l'économie locale ? 
Peseurt efed a vo war ekonomiezh ar vro ?
Aujourd’hui, le phare de Kéréon guide toujours les navigateurs.
En deiz hiziv c’hoazh e vez sturiet ar verdeerien gant tour-tan Kereon.
Depuis 2004, les missions de maintien de la sécurité maritime sont pilotées à Brest, où le Centre d’exploitation et d’intervention de la Subdivision des phares et balises gère un réseau de 22 phares télécontrôlés, en coopération avec le centre de télécontrôle d’Ouessant. 
Abaoe 2004 e vez renet ar c’hefridioù surentez war vor e Brest ma vez meret ur rouedad 22 dour-tan, pellgontrollet gant Kreizenn korvoiñ hag emellout Isrann an Tourioù-tan ha Balizennoù, asambles gant kreizenn bellgontroll Eusa.
La surveillance à distance est complétée par des interventions physiques sur les phares, lorsque le temps permet un abordage par l’échelle ou un hélitreuillage. 
Klokaet e vez an eveshaat a-bell gant labourioù en tourioù-tan end-eeun, pa vez mat a-walc’h an amzer evit kostezañ outo pe lakaat unan bennak da ziskenn diwar ur viñsaskell.
Lors de ces visites, les agents vérifient le bon fonctionnement du feu, remplissent les cuves de gazole nécessaire aux groupes électrogènes et surveillent l’évolution structurelle du bâtiment et de ses intérieurs.
Da-geñver ar gweladennoù-se, e sell ar wazourien hag-eñ ez a mat ar gouleier en-dro, e leuniont ar beolioù gant gazeoul evit ar ganerien tredan hag e reont fed ouzh an doare ma emdro framm ar savadurioù hag an diabarzh anezho.
La dernière relève des gardiens de Kéréon, en janvier 2004, est fortement médiatisée. 
Kalz a drouz a oa bet er mediaoù pa oa bet savet gwarded Kereon evit ar wech diwezhañ e miz Genver 2004.
Le phare devient l'emblème du désarroi des anciens gardiens face à l’abandon de leur savoir-faire. 
Dont a rae an tour-tan da vezañ arouez tresmae ar warded kozh dirak o chemet dilezet.
Le public et les médias s’inquiètent aussi de l’évolution de l’état de l’ensemble de ces phares en mer, désormais vidés de leurs habitants et exposés à la furie des éléments. 
Nec’het e oa ivez an dud hag ar mediaoù gant emdroadur an tourioù-tan war vor, diannez hiviziken, ha war var da vezañ disleberet gant fulor an avel hag ar mor.
Depuis les années 1980, des photographies spectaculaires de ces phares ont contribué à leur donner une image médiatique et personnifiée. 
Abaoe ar bloazioù 1980 ez eus bet diskouezet ur skeudenn kreñv ha personelaet eus an tourioù-tan-se gant poltredoù estlammus.
Ils sont mis en scène seuls, solidement campés au milieu des flots. 
Taolennet int bet o-unan, sonn en o sav e-kreiz an tonnoù.
La figure du phare en mer, qui incarne la protection des marins mais aussi la solidarité humaine face à la puissance des éléments naturels, marque l’imaginaire de chacun. 
Merket eo faltazi an holl gant an tourioù-tan war vor, anezho skeudenn gwarez ar vartoloded hag ivez hini kenskoazell an dud e-tal nerzh an natur.
Le phare monumental de Kéréon offre une image au contraste étonnant. 
Diskouez a ra tour-tan meur Kereon un arvez gant traoù disheñvel-naet.
Construit au milieu d’un des secteurs les plus dangereux pour la navigation de l’Europe, il fait partie des phares en mer les plus exposés aux éléments, tout en offrant aux rares visiteurs ayant la chance d’y accéder le spectacle d’un luxe surprenant.
Savet eo bet e-kreiz unan eus al lec’hioù dañjerusañ evit merdeiñ en Europa, ha war un dro, e tiskuilh ur pompad estonus d’ar vizitourien chañsus a c’hall mont ennañ.
En mars 2016, six phares sont classés au titre des Monuments Historiques dans le Finistère : le phare de l’Île de Batz, le Four, les Pierres Noires, l’Ar-Men, la Jument, Nividic et Kéréon. 
E miz Meurzh 2016 e oa bet lakaet c’hwec’h tour-tan war roll ar Monumantoù Istorel e Penn-ar-Bed : tour-tan Enez Vaz, ar Forn, ar Vein Zu, ar Maen, ar Gazeg Kozh, an Ividig ha Kereon.
Nouvelle garantie pour leur conservation, ce classement marque aussi la reconnaissance d’un patrimoine culturel exceptionnel.
Ur gwarant nevez evit mirout anezho e ratre vat eo ar roll-se, hag ivez un doare da reiñ fed d’ur glad sevenadurel espar.
N’oubliez pas de signer le livre d’or de Kéréon en sortant de l’exposition !
Arabat deoc’h disoñjal sinañ levr-aour Kereon pa guitaoc’h an diskouezadeg !
Quand Eluard dit subir son désir comme un peu de soleil dans l’eau froide, Virginie Barré et Eva Taulois semblent prendre à rebours l’émoi du poète en faisant de cette citation l’annonce amusée d’un zénith estival venant contaminer des flots bretons réputés plutôt frais. 
Ha pa lavare Eluard e c’houzañve e c’hoant evel ur banne heol en dour yen, e seblant Virginie Barré hag Eva Taulois kemer from ar barzh war an tu gin pa lakaont ar gomz-se da gemenn gant fent un darvoud lugernus a zeuy da gontammiñ dourioù Breizh hag a zo kontet da vezañ fresk a-walc’h.
Ou faut-il plutôt y voir une tentative un brin timide bien que déterminée de conjurer un climat sociétal ces temps-ci bien frisquet ?
Nemet ha ret e vefe gwelet aze un doare lentik, ha hardizh war un dro, da glask mont enep un endro sokial ha n’eo ket gwall domm er mareoù-mañ ?
Il y a certainement un peu des deux dans ce projet partagé par les artistes françaises réunies. 
Sur a-walc’h ez eus un tamm eus an daou er raktres kaset da benn asambles gant an div arzourez c’hall.
À l’évidence, un air de vacances souffle cet été sur la Galerie de Rohan de Landerneau. 
Sklaer eo e c’hwezh avel ar vakañsoù en hañv-mañ war Palier Roc’han e Landerne.
S’il fallait qualifier en deux coups de cuillère à pot leur proposition, on pourrait dire qu’elles inondent de couleur cette ancienne boutique de centre-ville. 
Ma vefe dav displegañ berr-ha-berr ar pezh a reont e c’hallfed lavaret e teuont da veuziñ ar stal gozh-se eus kreiz-kêr dindan al livioù.
Ce peu de soleil se veut un étal de gestes simples, vifs et vivants qui conjugue tonalités et obsessions des deux artistes. 
Gant ar banne heol-se e fell dezho diskouez jestroù simpl, bliv ha bev, a adkaver enno livioù ha sorc’hennoù an div arzourez.
Chez Virginie Barré, la figure de l’enfance, dans sa récurrence, est porteuse d’une vérité nécessaire. 
Evit Virginie Barré ez eus ur wirionez ret gant skeudenn ar bugaleaj a zeu en-dro diehan.
Puisque elle est naturellement le creuset d’élection de l’imaginaire, le travail est irrigué par fictions et références cinématographiques, littéraires, populaires qu’elle détourne et mêle à loisir. 
Enni, da gentañ-penn, eo en em stummet an ijin en un doare naturel, dre-se e vez maget he labour gant istorioù ha traoù tennet diwar ar sinema, al lennegezh, ar sevenadur pobl, a vez diheñchet ha mesket ganti diouzh he faltazi.
Les icones que l’artiste ausculte viennent peupler un monde onirique, fantastique, fascinant et fasciné. 
An ikonennoù adstummet gant an arzourez a zeu war wel en ur bed hunvreet, faltazius, boemus ha boemet.
A Landerneau, c’est à travers une collection d’objets sculpturaux fruits d’un assemblage aussi élémentaire que poétique (chaussures de plage en plastique flanquées de bâtons peints, colliers surdimensionnés de laine et de bois peint, etc.) que Virginie Barré plante le décor un brin chamanique des pérégrinations ludiques de ses deux petites filles. 
E Landerne eo gant un dastumad traoù savet diwar lakaat meur a damm asambles en un doare simpl ha barzhoniel (botoù plastik evit mont war an aod skoaz-ouzh-skoaz gant bizhier livet, kolieroù divent e gloan hag e koad livet, ha me ’oar-me) e vez taolennet gant Virginie Barré, en un doare chamanek un tamm, monedone c’hoarius he div verc’h yaouank.
Figures centrales de son travail ici, celles-ci sont autant ses sujets, ses actrices que ses collaboratrices dans une fiction innocente et chantée. 
E-kreiz he labourioù diskouezet amañ emaint, koulz evel danvez, aktorezed ha kenlabourerezed en un istor dinoaz ha kanet.
Leur insouciance narratrice devient un prisme d’appréhension d’un monde dans lequel jeux de formes, de rôles, de mots et de dupe deviennent moteurs artistiques.
Dont a ra o spered disoursi evit kontañ da vezañ ur prism evit santout ur bed hag a zeu c’hoarioù ar furmoù, ar rolloù, ar gerioù hag an touelloù ennañ da reiñ lañs d’an arz.
Sa consœur de circonstances, Eva Taulois, fait quant à elle flotter ses vêtements peints comme autant d’étendards dans l’air. 
Evit he c’henseurtez diouzh an dro, Eva Taulois, lakaat a ra he dilhad livet da nijal en aer evel bannieloù.
Kimonos et T-shirts viennent se substituer à la toile pour offrir au visiteur un ballet de formes si familières aux motifs colorés. 
Dont a ra kimonoioù ha T-shirtoù da gemer plas an taolennoù evit reiñ d’an dud da welet ur gorolladeg traoù eus ar pemdez livet-kaer.
L’artiste joue avec les références historiques de l’histoire de l’art. 
C’hoari a ra an arzourez gant daveennoù da istor an arz.
On verra volontiers dans son travail des clins d’œil appuyés à la peinture du colorfield américain, du minimalisme suisse et de l’abstraction géométrique, mais aussi au design dans ses fondements historiques, Sonia Delaunay en tête. 
En hec’h oberoù e vo aes anavezout serrioù-lagad splann da livadennoù al luskad amerikan colorfield, an izegouriezh eus Suis hag an difetisted ventoniel, hag ivez da ziazezoù istorel an dizagn, Sonia Delaunay da gentañ-penn.
Et c’est d’ailleurs certainement dans le sillon de cette dernière qu’Eva Taulois opère tout en douceur une critique éclatante d’une histoire picturale parfois bien trop sérieuse. 
Ha moarvat eo diwar skouer honnezh e teu Eva Taulois, en un doare didrouz, da gavout abeg da vat en istor al livañ a vez re sirius a-wechoù.
Dans sa générosité formelle, l’artiste revendique le fait que l’expérience de l’art peut se déployer partout, jusque dans la trivialité heureuse d’un simple vêtement pendu. 
Gant he fuilhded furmel e fell d’an arzourez diskouez e c’hall an arz bezañ e pep lec’h, en ur pezh dilhad dister hag ordinal lakaet a-ispilh.
Et l’exposition de dessiner le décor composite d’une fiction à inventer dans la réunion délicate de ces deux approches.
Hag an diskouezadeg neuze da dresañ ar bed kemmesket ma vo ijinet un istor hag a vo lakaet an div oberenn da vont dousik an eil gant eben.
Fonctionnant par analogie, Eva Taulois se plaît à user d’objets familiers pour en retranscrire des formes jusqu’à ce qu'on ne sache plus d'où elles viennent. 
Labourat a ra Eva Taulois diwar heñvelderioù, plijout a ra dezhi kemer traoù ordinal evit sevel furmoù nevez ken ne ouezer ket ken eus pelec’h e teuont.
Ces référents, dès lors désincarnés de leur identité première, viennent exister au sein d’un langage artistique abstrait. 
Diwar neuze e teu an traoù-se, kollet o identelezh kentañ ganto, da vezañ en o-unan dre ul lavar arzel difetis.
L’artiste née en 1970 à Quimper, vit et travaille à Douarnenez. 
Ganet eo e 1970 e Kemper hag e Douarnenez emañ o vevañ hag o labourat.
Plasticienne, elle est représentée par la galerie Loevenbruck. 
Arzourez-neuziañ eo, stag eo ouzh ar palier Loevenbruck.
Depuis 1994, elle expose dans de nombreuses galeries, centres d’art et musées. 
Abaoe 1994 e tiskouez hec’h oberennoù en ur bern palieroù, kreizennoù arz ha mirdioù.
Ses œuvres sont présentes dans plusieurs collections publiques. 
E-barzh meur a zastumad publik e kaver hec'h oberennoù.
Dans son travail elle mêle fictions et références cinématographiques, littéraires et populaires. 
En he labour e kaver, mesk-ha-mesk, faltazioù ha daveennoù d’ar sinema, d’al lennegezh ha d’ar sevenadurioù pobl.
Elle enseigne à l’Ecole européenne supérieure d’art de Bretagne.
Kelennerez eo e Skol europat uhel Arzoù Breizh.
L’artiste née en 1982 à Brest, vit et travaille aujourd’hui entre Nantes et Brest. 
Ganet eo e 1982 e Brest hag a-bep-eil e Naoned hag e Brest emañ o labourat.
Formée à l’école supérieure des Beaux-arts de Brest, elle est exposée dans de nombreuses expositions depuis 2007.
Bet eo oc’h ober he studi e skol uhel an Arzoù-kaer e Brest. Gwelet e vez hec’h oberennoù e meur a ziskouezadeg abaoe 2007.
Elle travaille son langage artistique au cours de ses résidences de création. 
Stummañ a ra he doare arz da-geñver chomadennoù krouiñ.
Ses recherches s’élaborent à partir de contextes sociologiques, géographiques et historiques variés.
Heñchet e vez he labour diwar degouezhioù sokiologel, douaroniel hag istorel a bep seurt.
Pour ne pas être perdu dans l’histoire de l’art.
Kuit a vezañ kollet e-barzh istor an arz.
Humour et Costumes des avant-gardes du début du XXème siècle.
Fent ha Dilhad an diaraogourien e penn kentañ an XXvet kantved.
Les artistes assemblent avec beaucoup d’humour, des éléments très variés et multiplient les décalages, entre les domaines de références et les codes, en détournant les conventions de l’art muséal. 
Kalz a fent a vez gant an arzourien pa lakaont traoù a bep seurt da vont asambles en ur mod digustum, bedoù ha doareoù disheñvel mesk-ha-mesk, ha neuze diheñchañ boazioù an arz er mirdioù.
Les sculptures suspendues d’Eva Taulois alliées aux éléments d’apparat de Virginie Barré, font penser à l’irrévérence gracieuse des costumes Dada de Sophie Taeuber. 
Gant kizelladurioù Eva Taulois a-ispilh ha traoù pompadus Virginie Barré e vezer lakaet da soñjal en dizoujañs grasius a gaver er gwiskamantoù Dada gant Sophie Taeuber.
Ces costumes de scène géométriques et colorés, ont été utilisés notamment pour la Soirée du cœur à barbe en 1923. 
Implijet e oa bet an dilhad teatr-se, mentoniel ha livet-kaer, evit an arvest Soirée du cœur à barbe e 1923.
Les costumes de l’artiste allemand Oskar Schlemmer dans le ballet Das Triadische Ballet, (le ballet Triadique) de 1922, alliaient la figure humaine à la forme pure, et tentaient de concilier construction mécanique et expressionnisme.
Gant gwiskamantoù an arzour alaman Oskar Schlemmer er gorolladeg Das Triadische Ballet (ar gorolladeg triadel) e 1922, e oa liammet tres an den hag ar furmoù pur, klasket e veze aze lakaat ar sevel mekanikoù da vont asambles gant an ekspresouriezh.
Figure de l’avant-garde russe, l’artiste va renouveler les arts textiles en puisant dans le vocabulaire traditionnel folklorique russe pour développer des compositions colorées et abstraites. 
Unan eus pennoù meur an diaraogourien rusian e oa. Mont a reas an arzour da furchal e geriaoueg an hengoun rusian evit nevesaat arz ar gwiad gant oberennoù livet-kaer ha difetis.
En 1911, Sonia Delaunay crée un patchwork de couleurs vives pour recouvrir le berceau de son fils, plus tard, elle présentera la Couverture de berceau tendue sur châssis, comme sa première œuvre abstraite. 
E 1911 e krouas Sonia Delaunay ur patchwork livioù flamm evit goleiñ kavell he mab, diwezhatoc’h e tiskouezas Pallenn ar c’havell stignet war ur framm evel hec’h oberenn difetis kentañ.
En quête d’une fusion entre l’art et la vie, Sonia Delaunay investit son propre appartement, au 19, boulevard Malesherbes à Paris, de créations dites simultanées (coussins, abat-jour, coffret). 
Edo o klask kendeuziñ an arz hag ar vuhez, dre-se e tegasas krouidigezhioù e-leizh, a rae kempred anezho (torchennoù, togoù-kleuzeur, koufrigoù), en he ranndi, en 19 boulouard Malesherbes e Pariz.
Elle y installe l’atelier simultané dédié à la création textile. 
Staliañ a reas eno an atalier kempred gouestlet d’ar c’hrouidigezhioù gwiad.
L’artiste emploie des ouvrières russes pour recopier des projets sur tissus, dessiner et confectionner ses modèles, tricoter des articles en maille, broder des écharpes et manteaux. 
Implijout a rae micherourezed eus Rusia evit adtresañ he c’hrouidigezhioù war lien, tresañ ha fardañ he fatromoù, stammañ traoù e mailh, brodañ skerboù ha mantilli.
En 1925, elle ouvrira sa propre enseigne : Maison Sonia.
E 1925 he doa digoret he stal dezhi : Maison Sonia.
Eva Taulois, par sa gamme chromatique et ses motifs fait de multiples références à différents courants de l’Histoire de la peinture moderne. 
Eva Taulois, gant al livioù implijet ganti hag he zresoù a zegas da soñj eus meur a luskad en istor al livañ modern.
Notamment le colorfield painting, (peinture en champs de couleur) mouvement de peintres américains dont Mark Rothko, Barnett Newman, Clyfford Still. 
Dreist-holl al luskad colorfield painting (livañ a dachennoù livioù) gant al livourien amerikan Mark Rothko, Barnett Newman, Clyfford Still, da skouer.
Ses œuvres se caractérisent par des aplats de couleurs vives (souvent deux ou trois sur une toile) modulés par des effets de matière, de demi-tons, de contours nets ou fuyants. 
En o oberennoù e kaver livioù flamm lakaet a-blad (daou pe dri seurt war un daolenn, peurliesañ) distummet gant efedoù degaset gant an danvez, an arlivioù, ribloù splann pe displann.
Pour ces artistes, la couleur est le sujet de l’œuvre. 
Evit an arzourien-se eo al liv a yae d’ober danvez an oberennoù.
A la fin des années 60, quatre artistes s’associent sous le nom de B.M.P.T., leurs initiales. 
E fin ar bloavezhioù 60 e oa en em vodet pevar arzour dindan an anv B.M.P.T., diwar lizherennoù-tal o anvioù.
Leurs toiles sont de grands formats neutres et anonymes, composées de motifs répétitifs. 
O zaolennoù zo bras, dibersonel ha dizanv, warno tresoù liezek.
Visite de l'exposition par Eva Taulois et un des commissaires de l'exposition.
Gweladenniñ an diskouezadegoù gant Eva Taulois hag unan eus ar gomiserien.
Visite de l'exposition par Virginie Barré et un des commissaires de l'exposition.
Gweladenniñ an diskouezadegoù gant Virginie Barré hag unan eus ar gomiserien.
Site mégalithique des Pierre Droites en Monteneuf
Lec’hienn ar Mein-Sonn e Monteneg
Ici-même il y a 6500 ans des hommes et des femmes comme nous dressaient des pierres
Amañ-’giz-mañ 6500 vloaz zo gwazed ha maouezed eveldomp a lakae mein en o sav
Savoir comment ils l’ont fait peut-il nous aider à comprendre qui ils étaient, et pourquoi ils l’ont fait ?
Daoust ha gouzout penaos o doa graet a c’hall sikour ac’hanomp da gompren piv e oant, ha perak o doa graet an dra-se ?
Néolithique : un changement décisif dans l’histoire de l’homme
Neolitik : ur c’hemm krenn en istor mab-den
Le néolithique est une période clé de la préhistoire.
Ur maread cheñchamantoù bras eo an neolitik er ragistor.
Elle se caractérise par le fait que les hommes ne se contentent plus de prélever dans la nature leurs moyens de subsistance, mais commencent à les produire en pratiquant l'agriculture et l'élevage. 
Dibar eo rak an dud a ra ouzhpenn dastum o bevañs en natur : kregiñ a reont da broduiñ anezho gant al labour-douar hag ar sevel-loened.
Cette « néolithisation » se produit dans plusieurs régions du monde, sous des formes et à des moments différents. 
C’hoarvezout a ra an « neolitikadur »-se e meur a dakad eus ar bed, e mareoù disheñvel hag e meur a zoare.
Au Proche-Orient, elle débute il y a près de 10 000 ans, avant de s'étendre en Europe de l'ouest par l'intermédiaire de différents courants d'influences.
Er Reter-Nesañ e krog tost da 10 000 bloaz zo, a-raok en em astenn betek kornôg Europa dre berzh meur a redad levezon.
Elle atteint la péninsule armoricaine il y a plus ou moins 6500 ans, et il se trouve que c’est vers cette période que sont érigés la plupart des mégalithes… dont ceux de Monteneuf. 
Tizhout a ra gourenez Arvorig 6500 vloaz zo, well-wazh, ha war-dro ar mare-se e oa bet savet an darn vrasañ eus ar meurvein... re Monteneg hag all.
Y aurait-il un rapport entre mode de vie néolithique et monument mégalithique ? 
Daoust hag ul liamm a vefe etre doare bevañ an neolitik hag ar meurvein ?
On aimerait bien le savoir…
Plijout a rafe d’an den gouzout...
Si les Pierres Droites n’ont livré aucune indication sur la vie quotidienne des hommes du néolithique, d’autres sites ont révélé des objets et des traces d’habitation qui permettent d’envisager leurs modes de vie.
N’eus bet roet titour ebet gant ar Mein-Sonn diwar-benn buhez pemdez tud an neolitik. E lec’hioù all, avat, ez eus bet kavet traezoù hag aspadennoù tiez a c’haller ganto empennañ o doare da vevañ.
On élève des bœufs et des cochons, des chèvres et des moutons. 
Sevel a reer ejened ha moc’h, givri ha deñved.
On met en culture des variétés sauvages de blé, d’orge et de légumineuses qu’on travaille avec des outils en pierre, en bois ou en corne. 
Gounit a reer gouennoù ed gouez, heiz ha legumineged a labourer gant binvioù maen, koad pe korn.
On file, on tisse, on coud ; on façonne des poteries, des outils, des parures ; on polit la pierre. 
Nezañ, gwiadiñ, gwriat a reer ; fardañ a reer podoù, binvioù, bravigoù ; levnañ a reer ar mein.
Cet artisanat, tout comme les monuments mégalithiques eux-mêmes, démontrent un remarquable savoir-faire technique. 
Diskouezet ez eus ur chemet dibar gant an artizanerezh-se, evel gant ar meurvein o-unan.
On sait également que certains de ces objets « voyagent » : des haches polies découvertes en Bretagne sont en jadéite, une roche dont les gisements les plus proches se trouvent dans les Alpes.
Gouzout a reer ivez e « veaje » lod traezoù : dizoloet ez eus bet e Breizh bouc’hili e jadeit, ur garregad ha ne gaver ket e lec’hioù tostoc’h eget an Alpoù.
En fait, ces hommes sont tout à fait semblables à nous, et il ne fait aucun doute qu’ils parlent une langue évoluée, capable d’exprimer aussi bien le concret que des concepts abstraits et symboliques.
Heñvel-mik ouzhimp e oa an dud-se, e gwirionez, ha hep mar na marteze e komzent  ur yezh klok, gouest da zisplegañ ken an traoù fetis, ken ar meizadoù difetis hag arouezek.
Cette langue, hélas, n’a pas laissé d’écrits…
Siwazh, n’eus chomet skrid ebet war-lerc’h ar yezh-se…
Plus encore que pour les périodes ayant produit des textes, l’archéologie doit donc apprendre à faire parler les traces… 
Muioc’h c’hoazh eget evit ar mareadoù o deus produet testennoù, e rank an henoniezh, enta, deskiñ lakaat ar roudoù da gaozeal…
Comment sommes-nous devenus ce que nous sommes ?
Penaos omp deuet da vezañ ar pezh ez omp ?
Pour contribuer à cette question, l’archéologie s’appuie dans sa démarche sur les indices que le passé a déposés sur sa route : vestiges, traces, matériaux, etc. et bien sûr documents écrits… quand ils existent. 
Evit respont d’ar goulenn-se en em harp an henoniezh war didouroùigoù chomet war-lerc’h an amzer dremenet : aspadennoù, roudoù, danvezioù, ha kement zo, hag evel-just skridoù... pa vez anezho.
Cette multitude d’indices constitue un vaste puzzle aux multiples zones d’ombre. 
Ar vordilh a ditouroùigoù-se a ya d’ober ur miltamm bras, gant lies takad teñval.
Lorsque émerge une nouvelle pièce, comment la reconnaître et évaluer son importance ?
Pa gaver ur pezh nevez, penaos anavezout anezhañ ha prizañ pegen pouezus eo ?
A Monteneuf, deux facteurs se sont conjugués : le hasard qui rend visible ce qui était caché et la présence d’un regard qui sait voir.
E Monteneg e oa bet daou dra o c’hoari asambles : ar chañs a laka ar pezh a oa kuzhet war wel, hag ur sell hag a oar penaos gwelet.
Les Pierres Droites appartenaient à la mémoire collective : trois pierres plantées au milieu de la lande étaient depuis longtemps le point de rendez-vous des amoureux et des enfants qui gardaient les troupeaux. 
E-barzh ar memor stroll e oa ar Mein-Sonn dija : tri maen plantet e-kreiz al lanneg a oa pell zo lec’h emgav an amourouzien hag ar vugale a vaesae an tropelloù.
En faisant disparaître la végétation, l’incendie de juillet 1976 révéla quantité d’autres blocs rocheux couchés sur le sol… Voilà pour « le hasard »… 
Gant an tan-gwall e miz Gouere 1976 e oa bet distrujet ar c’holoadurezh, ha diskoachet un tamm mat a reier all, astennet war an douar... Setu evit « ar chañs »...
Mais le « regard » décisif fut celui du maire de l’époque, M. Orhan. 
Met ar « sell » en doa roet lañs d’an traoù e oa bet hini ar maer d’ar mare-se, an ao. Orhan.
Passionné d’archéologie, il sut reconnaître des vestiges préhistoriques là où d’autres n’auraient vu que de grosses pierres. 
Gwrac’h e oa gant an henoniezh, ha gouezet en doa anavezout aspadennoù eus ar ragistor el lec’h ma ne vije bet gwelet nemet mein bras gant tud all.
Il alerta immédiatement la Direction des Antiquités de Bretagne qui missionna un archéologue, Yannick Lecerf.
Kas a reas keloù diouzhtu-dak da Renerezh an Hendraoù e Breizh, ha hennezh a roas kefridi d’un henoniour, Yannick Lecerf.
Des pierres, mais pas seulement…
Mein, ha traoù all ivez…
Il y a environ 6500 ans, des hommes entreprennent de dresser des pierres… et ils ne le font pas n’importe où. 
War-dro 6500 vloaz zo e stag tud da sevel mein... ha ne reont ket se forzh pelec’h.
Les mégalithes sont positionnés délibérément dans un lieu particulier dont la géographie – relief, paysage, géologie – est choisie avec soin.
Lakaet e vez ar meurvein a-ratozh e lec’hioù dibar, dibabet gant aket a-fet an torosennadur, an ardremez, ar seurtoù mein a zo eno.
Il ne fait aucun doute qu’un monument mégalithique est la concrétisation d’un projet préalablement pensé ; un projet qui semble nécessiter un lieu ou un environnement spécifique. 
Hep mar ebet ez eo ar meurvein disoc’hoù mennadoù a oad bet o prederiañ warno ; mennadoù hag a seblante kaout ezhomm eus ul lec’h pe un endro resis.
Avec nos yeux du 21e siècle, il nous semble que certains critères topographiques ont guidé les bâtisseurs de mégalithes ; la présence d’affleurements rocheux par exemple ou une position sur ou près d’un point haut, la proximité d’autres sites mégalithiques, etc.
Er 21añ kantved e kav dimp e oa bet heñchet ar saverien meurvein gant elfennoù topografek zo ; mein rez da skouer, pe ul lec’h war ur poent uhel pe tost dezhañ, meurvein all nepell, ha kement zo.
Bien qu’on n’en ait pas encore percé toutes les significations, ces critères géographiques sont présents avec suffisamment de régularité pour attester qu’ils sont bien délibérés, et pour guider les archéologues dans leurs travaux.
Daoust ma n’hon eus ket komprenet c’hoazh o holl sterioù, e kaver an elfennoù-se ingal a-walc’h evit prouiñ e vezent choazet a-ratozh-kaer, hag evit heñchañ labourioù an henoniourien.
Mais l’une des difficultés, lorsqu’on tente de comprendre le choix du lieu, c’est sans doute de ne pouvoir se référer qu’à notre logique d’aujourd’hui… sans rien savoir de la leur.
Met unan eus an diaesterioù, pa glasker kompren penaos e oa bet dibabet al lec’hioù, eo moarvat rankout ober se gant hor poell a vremañ hepken... hep gouzout netra eus hini an dud-se.
Que vous disent ces pierres ?
Petra a lavar ar mein-se ?
Face à ces pierres dressées, que ressentez-vous ?
E-tal ar mein-sonn-se, petra a santit ?
Quelque chose de l’ordre du questionnement ? 
Goulennoù o sevel ennoc’h ?
Le plus souvent, les mégalithes fascinent, et on comprend qu’ils aient suscité nombre de croyances et de légendes.
Peurvuiañ e vez boemet an dud gant ar meurvein, ha kompren a reer o deus maget ar re-se un tamm mat a gredennoù hag a vojennoù.
C’est comme si l’absence de textes nous autorisait à donner libre cours à notre rêverie, dans laquelle se mélangerait ce que nous savons et ce que nous imaginons. 
Emañ kont evel pa vijemp aotreet gant an diouer a destennoù da zistankañ war hon hunvreoù, mesket enno ar pezh a ouzomp hag ar pezh a empennomp.
La tâche est donc ardue pour ceux qui font métier de comprendre ces époques. 
Setu m’eo diaes al labour evit ar re zo o micher klask kompren e-barzh ar mareoù-se.
La rigueur de la démarche scientifique impose de procéder par hypothèse à partir des indices disponibles. 
Un dra strizh eo ar skiant, ha lakaat a ra ac’hanomp d’ober gant martezeadennoù diwar an titouroùigoù a c’haller kavout.
Aux Pierres Droites, ils sont de plusieurs ordres : 
Er Mein-Sonn ez eus meur a seurt anezho :
des fosses de calage de menhirs
fozioù da skorañ ar peulvanoù
des traces d’extraction et de transport
roudoù war-lerc’h eztennañ ha dougen ar mein
des charbons de bois dans les fosses
glaou-koad er fozioù
Le relevé, la fouille et l’analyse de tous ces indices confirment l’hypothèse que des pierres ont été débitées, dressées et organisées par des hommes. 
Gant ar skrid-dastum, ar furchadenn ha dielfennadur an holl ditouroùigoù-se ez eo kadarnaet ar vartezeadenn-mañ : mein a zo bet didroc’het, savet ha renket gant tud.
Il s’agit donc bien d’une réalisation architecturale préalablement pensée, et qu’il aurait été impossible de mener à bien sans une forte organisation collective.
Setu ez eus aze un hollad savadurioù empennet en a-raok, ha ne vije ket bet posupl peursevel anezhañ anez un aozadur stroll kreñv.
Donner à voir le passé ?
Lakaat da welet an amzer dremenet ?
Il a été décidé de restaurer le site des Pierres Droites dans son intégralité.
Divizet ez eus bet reneveziñ lec’hienn ar Mein-Sonn en he fezh.
39 pierres ont déjà été relevées et, pour lui rendre l’aspect qui était le sien au néolithique, la forêt sera prochainement rasée et près de 400 menhirs identifiés seront redressés…
Adsavet ez eus bet 39 maen dija, hag evit reiñ en-dro dezhi an neuz a oa ganti en neolitik e vo rezet ar c’hoad a-benn nebeut ha tost da 400 peulvan a vo adsavet…
(Une décision qui, bien entendu, n’a jamais été prise… ni même envisagée !) 
(Un diviz ha n’eo ket bet kemeret, evel-just... nag empennet zoken !)
L’idée de donner à voir « comment c’était à l’époque » aurait pourtant quelque chose de séduisant au premier abord. 
Da gentañ-penn e oa dudius, koulskoude, ar soñj lakaat da welet « penaos e oa an traoù d’ar c’houlz-hont ».
Mais outre qu’il est difficile aux archéologues de connaître l’aspect du site à un moment donné (on dresse des menhirs ici pendant 1500 ans !), ils doivent faire face à des choix à la fois scientifiques, budgétaires et éthiques…
Met diaes eo d’an henoniourien gouzout petra e oa neuz al lec’h d’ar mare-mañ-mare (e-pad 1500 vloaz ez eus bet savet peulvanoù amañ !), hag ouzhpenn-se e rankont ober dibaboù a denn d’ar skiant, d’an arc’hant ha d’an dleoniezh...
Ce qui a déjà été fait…
Sed ar pezh a zo bet graet…
Si 39 monolithes ont pu être relevés sur le site, c’est que les archéologues disposaient des preuves que chacun d’eux  avait bien été dressé dans cette fosse de calage et dans cette orientation. 
Gallet ez eus bet adsevel 39 maen el lec’hienn abalamour ma oa prouennoù gant an henoniourien hag a ziskoueze e oa bet savet pep hini anezho er foz-mañ-foz war an tu-mañ-tu.
Pour la plupart des pierres encore couchées, nous ne connaissons pour l’instant ni leur emplacement précis, ni comment elles étaient dressées.
Evit ar braz eus ar mein a zo en o gourvez c’hoazh, n’ouzomp ket evit poent nag e pelec’h e oant resis, na penaos e oant savet.
Toute fouille, même attentive, est destructrice des preuves qu’elle étudie. 
Gant forzh peseurt furchadenn, pegen aketus bennak e vefe, e vez distrujet ar prouennoù a studi.
On ne fouille donc jamais par curiosité, mais pour répondre à des questionnements scientifiques suffisamment importants pour justifier cette intervention.
Setu ne furcher morse abalamour ma vezer kurius, met abalamour da respont da c’houlennoù skiantel pouezus a-walc’h evit kaout un abeg mat d’ober se.
De plus, le temps et les moyens ne sont pas illimités…
Ouzhpenn-se, an amzer hag an arc’hant a ra diouer d’an den…